### **Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Uzlabojoties epidemioloģiskajai situācijai un mazinoties saslimstībai ar COVID-19, nepieciešams pārskatīt tirdzniecības nozarē noteikto drošas tirdzniecības protokolu un atvieglot tā nosacījumus, kas ir noteikti Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – Ministru kabineta noteikumi Nr.360). Samazinoties saslimstības rādītājiem, arī turpmāk būtu veicama drošības protokolu pārskatīšana. Ministru kabineta noteikuma projekts stāsies spēkā nākamajā dienā pēc to izsludināšanas (publicēšanas “Latvijas Vēstnesī”). |
|  |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2021.gada 14.jūnija Starpinstitūciju darbības koordinācijas grupā dots uzdevums Ekonomikas ministrijai sagatavot un iesniegt izskatīšanai 2021.gada 15.maija Ministru kabineta sēdē attiecīgu priekšlikumu grozījumam Ministru kabineta noteikumos Nr.360, lai paredzētu, ka tiek atceltas atsevišķas prasības.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija sadarbībā ar Latvijas tirdzniecības un rūpniecības kameru izveidoja *drošas tirdzniecības modeli*, kas tika saskaņots arī ar Veselības ministriju, epidemiologiem un 2021.gada 5.februārī akceptēts Ministru kabinetā. Kā būtiskākie apsvērumi bija radīt sistēmu, lai tirdzniecības vide ir droša un nepaaugstina saslimšanas riskus gan apmeklētājiem, gan pārdevējiem, vienlaikus radot iespēju iedzīvotājiem iegādāties nepieciešamās preces. Uzlabojoties epidemioloģiskajai situācijai un mazinoties saslimstībai ar COVID-19, atbilstoši 2021.gada 14.jūnija Starpinstitūciju darbības koordinācijas grupā dotajam uzdevumam Ekonomikas ministrija ir sagatavojusi priekšlikumu grozījumam Ministru kabineta noteikumos Nr.360, lai paredzētu, ka tiek atcelti šādi nosacījumi:* **Atcelt** prasību, ka apmeklētāji tirdzniecības vietā tiek ielaisti tikai pa vienam

Tas nozīmē, ka nav būtiski, vai tirdzniecības vietā atrodas apmeklētāji no vienas mājsaimniecības un šādu kontroli komersantu pārstāvjiem veikt nav nepieciešams, būtiski ir turpināt kontrolēt maksimālo apmeklētāju skaitu gan tirdzniecības vietās, gan tirdzniecības centros. Tāpat kā līdz šim komersanti maksimālo apmeklētāju skaita kontroli īsteno atbilstoši iekšējā kontroles sistēmā noteiktajai kārtībai, visbiežāk tā ir ar iepirkumu ratiņu vai groziņu, kā arī iepirkšanās somu palīdzību, iespējama arī elektronisko uzskaites sistēmu izmantošana vai arī pārdevēja vai apsardzes veikta kontrole, lai netiktu pārsniegts noteiktais maksimālais apmeklētāju skaits. Arī turpmāk bērni līdz 12 gadu vecumam nebūtu jāuzskaita kā atsevišķs apmeklētājs.* **Atcelt** prasību tirdzniecības vietā nodalīt ieeju un izeju

Tirdzniecības vietas ieejas un izejas nodalīšana (šāds nosacījums ir jāievēro, ja tirdzniecības vietas infrastruktūra to pieļauj) ir prasība, kas rada papildus darbinieku un resursu noslodzi tirdzniecības vietām, tomēr tam nav būtiskas ietekmes uz drūzmēšanās kontroli vai maksimālo apmeklētāju skaitu kontroli. Līdz ar to, uzlabojoties epidemioloģiskajai situācijai, šādas prasības ievērošana būtu atceļama.* **Atcelt** tirdzniecības vietām noteiktos reklāmas ierobežojumus

Noteikumos iekļautais reklāmas ierobežojums, kas noteica, ka tirdzniecības dalībniekam un tirdzniecības centra īpašniekam vai tiesiskajam valdītājam aizliegts ārpus tirdzniecības vietām reklamēt speciālos piedāvājumus, kas ir spēkā mazāk par septiņām dienām un varētu motivēt apmeklētājus tūlītēji doties un uzturēties tirdzniecības vietā vai tirdzniecības centrā, tādējādi radot pulcēšanās risku bija būtisks laikā, kad pakāpeniski tika ieviests drošais tirdzniecības protokols, lai ar reklāmas palīdzību un īstermiņa akcijām patērētāji netiktu mudināti doties uz tirdzniecības vietām. Šobrīd spēkā esošais maksimālā apmeklētāju skaita ierobežojumus un tā kontrole ir pietiekami efektīvs instruments, lai tirdzniecības vietās netiktu veicināta nevajadzīga pulcēšanās. Līdz ar to būtu iespējams atcelt noteikto reklāmas ierobežojumu.*Ietekme uz uzņēmējdarbības vidi un konkurenci*Mazumtirdzniecībā kopumā ir izveidotas 21 413  tirdzniecības vietas ar 86 278 nodarbinātajiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Starpinstitūciju darbības koordinācijas grupa |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tirdzniecības nozarē strādājošie |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

# Ekonomikas ministrs J. Vitenbergs

Vīza:

Valsts sekretārs E. Valantis